Mii de români au stat, duminică, la coadă în Munchen, pentru a-și exprima votul la alegerile europarlamentare și la referendumul pentru Justiție. Unii dintre ei călătoriseră și sute de kilometri pentru a vota, dar s-au trezit așteptând ore în șir la o coadă infernală, care nu părea să înainteze.

Citește și:

Când a fost anunțat oficial din România că votul nu va fi prelungit în diaspora, poliția germană a luat o măsură inedită: a înconjurat cu un gard oamenii care așteptau la coadă și s-a considerat că este teritoriul consulatului și prin urmare se respectă legea electorală românească.

Un clip devenit viral pe rețelele de socializare a surprins momentul emoționant în care unui polițist german îi dau lacrimile, emoționat de sutele de români care le-au mulțumit ofițerilor că i-au ajutat să voteze. În imagini, se vede cum polițistul zâmbește timid și își șterge lacrimile, copleșit de recunoștința arătată de români.

Înregistrarea a fost preluată pe pagina de Facebook a Poliției din Munchen.

„Aceasta este reacția unui polițist german, care trebuie să trimită toți oamenii acasă, deși politia a stabilit sa lase oamenii sa voteze cei care au stat toata ziua in soare, făcând un țarc. Ulterior cei de la consulat au închis ușile. RUȘINE lor, RESPECT poliției germane care au încercat, cât au putut să ne ajute”, a scris Marius Șortan pe Facebook.

Jurnalistul Vlad Ursulean a anunțat ulterior că votul a mai fost permis la consulatul din Munchen doar o oră. „Sistemul a fost blocat de la București la ora 22 și tot au rămas oameni pe dinafară. Romania strikes back”, a spus el.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media